
     REPUBLIKA HRVATSKA
  OSJEČKO-BARANJSKA ŽUPANIJA

 OPĆINA PODRAVSKA MOSLAVINA

 OPĆINSKI  NAČELNIK

KLASA: 610-01/21-01/2

URBROJ: 2115/03-03-21-1

Podravska Moslavina, 25. studenog 2021. godine

Na temelju članka 48. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15, 123/17, 98/19 i 144/20), članka 9. Odluke o utvrđivanju kriterija, mjerila i postupaka za obavljanje financiranja udruga iz proračuna Općine Podravska Moslavina („Službeni glasnik Općine Podravska Moslavina“ broj 6/17. i 9/18.), Zakona o udrugama (Narodne novine, broj 74/14, 70/17 i 98/19), te sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/15), Programu javnih potreba u kulturi na područnu Općine Podravska Moslavina u 2021. godini („Službeni glasnik Općine Podravska Moslavina“ broj 16/20.) i Godišnjeg plana raspisivanja javnih natječaja i javnih poziva za financiranje udruga iz Proračuna Općine Podravska Moslavina u 2021. godini („Službeni glasnik Općine Podravska Moslavina“ br. 19/20), Općinski načelnik Općine Podravska Moslavina, dana 25. studenog 2021. godine, donosi

**ODLUKU**

**o raspisivanju i provedbi javnog natječaja za predlaganje programa/projekata udruga iz Programa javnih potreba u kulturi na području Općine Podravska Moslavina u 2021. godini**

**I.**

Ovom Odlukom utvrđuje se način raspodjele sredstava namijenjenih financiranju programa/projekata udruga u kulturi iz Proračuna Općine Podravska Moslavina u 2021. godini, u iznosu od 50.000,00 kuna.

**II.**

Sredstva navedena u točki I. raspodijelit će se na temelju javnog natječaja za predlaganje programa i projekata udruga iz Programa javnih potreba u kulturi na području Općine Podravska Moslavina u 2021. godini (u daljnjem tekstu: Natječaj) čiji je nositelj Općine Podravska Moslavina i u skladu s dokumentacijom za provedbu Natječaja koja je sastavni dio ove Odluke.

**III.**

Dokumentacija za provedbu Natječaja iz točke II. ove Odluke obuhvaća:

1.      tekst javnog natječaja,

2.      upute za prijavitelje,

3.      obrasce za prijavu programa/projekta,

4.      obrazac za procjenu kvalitete/vrijednosti projekta i

5.      obrasce za provedbu projekta i izvještavanje.

Obrasci za prijavu iz stavka 1. podstavka 3. ove točke su:

3.1. Obrazac opisa programa ili projekta

3.2. Obrazac proračuna programa ili projekta

3.3. Obrazac izjave o nepostojanju dvostrukog financiranja

3.4. Popis priloga koje je potrebno priložiti uz prijavu

3.5. Obrazac izjave o partnerstvu (ako je primjenjivo)

3.6. Obrazac životopisa voditelja programa ili projekta (ako je primjenjivo)

3.7. Obrazac Izjave i suglasnosti

Obrasci za provedbu programa/projekta i izvještavanje iz stavka 1. podstavka 5. ove točke su:

5.1. Obrazac ugovora o financiranju programa ili projekta

5.2. Obrazac opisnog izvještaja provedbe programa ili projekta

5.3. Obrazac financijskog izvještaja provedbe programa ili projekta

**IV.**

Natječaj i dokumentacija za provedbu Natječaja iz točke III. objavljuje se u cijelosti na web stranici Općine Podravska Moslavina: [www.podravskamoslavina.hr](http://www.podravskamoslavina.hr)

**V.**

Općina Podravska Moslavina nadležna je za provedbu postupka.

Općinsko vijeće imenovalo je Povjerenstvo za pripremu i provedbu javnog natječaja.

Povjerenstvo provjerava ispunjavaju li prijavitelji formalne uvjete natječaja, a potom ocjenjuje prijave koje su zadovoljile formalne uvjete putem obrasca za procjenu kvalitete/vrijednosti projekta.

Članovi Povjerenstva radit će sukladno proceduri navedenoj u Uputama za prijavitelje i Poslovniku Povjerenstva za provjeru ispunjavanja formalnih uvjeta natječaja i stručno ocjenjivanje pristiglih projekata i programa udruga.

**VI.**

Na temelju provedenog postupka ocjenjivanja programa/projekata, Općinski načelnik donosi Odluku o raspodjeli sredstava za financiranje programa i projekata udruga u kulturi.

Na temelju Odluke iz stavka 1. ove točke Općinski načelnik će s nositeljem programai/ili projekta sklopiti pojedinačne ugovore.

**VII.**

Odluka iz točke VI. bit će objavljena na službenim stranicama Općine Podravska Moslavina, [www.podravskamoslavina.hr](http://www.podravskamoslavina.hr)

**VIII.**

Za provedbu ove Odluke zadužuje se Jedinstveni upravni odjel Općine Podravska Moslavina.

**IX.**

Ova Odluka stupa na snagu danom donošenja.

OPĆINSKI NAČELNIK

 Dominik Cerić